**Bakgrunnsinformasjon om pasientforløp kreft i spiserør og magesekk**

Det standardiserte pasientforløpet tar for seg forløpet fra pasienten oppsøker fastlege og det konkluderes med mistanke om kreft i spiserør eller magesekk, via henvisning til spesialisttjenesten, utredning og behandling ved Gastrokirurgisk avdeling og/eller Kreftavdelingen samt oppfølging/ kontroller i etterkant.

Det diagnostiseres årlig rundt 250 nye tilfeller av kreft i spiserøret og 450 nye tilfeller av kreft i magesekken i Norge. Begge kreftformer forekommer hyppigere hos menn enn hos kvinner, særlig gjelder dette kreft i spiserøret. Gjennomsnittsalder ved diagnosetidspunktet er 70 år for begge kreftformene. Forekomsten av kreft i magesekken er avtagende, mens forekomsten av kreft i spiserøret er økende, særlig forekomsten av adenokarsinomer i nedre del av spiserøret.

Begge kreftformer regnes som alvorlige typer av kreft, og prognosen er ikke god, selv etter intensiv behandling.

**Pasientforløpet er utarbeidet av et tverrfaglig team ledet av forløpsansvarlig overlege Gjermund Johnsen (gastrokirurg).**

